Olga Zaitseva

Olga Aleksejevna Zaitseva (vene keeles Ольга Алексеевна Зайцева, sündinud 16. mail 1978 Moskvas) on Venemaa laskesuusataja, Venemaa teeneline meistersportlane, kahekordne olümpiavõitja (2006, 2010) ja kolmekordne maailmameister (2005 ja 2009).

Zaitseva alustas laskesuusatajakarjääri 1994. aastal. 2006. aasta taliolümpiamängudel Torinos tuli ta teatesõidus olümpiavõitjaks. Maailmameistrivõistlustel on Zaitseva osalenud 13 korda ja võitnud kokku kaheksa medalit, millest kolm on saadud 2005. aasta MM-il Hochfilzenis. Siis võitis ta igat värvi medaleid: kulla teatesõidus, hõbeda 7,5 km sprindis ja pronksi jälitussõidus. Lisaks võitis ta hõbemedali samal aastal Hantõ-Mansiiskis peetud segateatesõidus.

2009. aasta maailmameistrivõistlustel Pyeongchangis täiendas Zaitseva oma medalikollektsiooni veel nelja medali võrra, kui võitis kuldmedalid ühisstardiga sõidus ja teatesõidus ning pronksmedalid sprindis ja jälitussõidus.

Maailmakarikavõistlustel on Zaitseva võitnud (seisuga 23. veebruar 2009) seitse etappi, olnud kuus korda teine ja seitse korda kolmas.

Zaitseva mõisteti 2017. aastal dopingu kasutamises süüdi. Lisaks määrati talle eluaegne võistlemiskeeld ja tühistati sooritused alates 2014. aastast.

Zaitseva on avaldanud valmisolekut sõdida Vene Föderatsiooni eest Ukrainas.

Saavutused

Olümpiamängudel 
 2006  Torinos
  olümpiavõitja 4x6 km teatesõidus
 2010  Vancouveris
  olümpiavõitja 4x6 km teatesõidus
  hõbemedal 12,5 km ühisstardiga sõidus
 2014  Sotšis
  hõbemedal 4x6 km teatesõidus

Maailmameistrivõistlustel 

 2005 / Hochfilzenis/Hantõ-Mansiiskis
  maailmameister 4x6 km teatesõidus
  hõbemedal 7,5 km sprindis
  hõbemedal 4x6 km segateatesõidus
  pronksmedal 10 km jälitussõidus
 2009  Pyeongchangis 
  maailmameister 12,5 km jälitussõidus
  maailmameister 4x6 km teatesõidus
  pronksmedal 7,5 km sprindis
  pronksmedal 10 km jälitussõidus

Maailmakarikavõistlustel

Maailmakarikavõistluste etapivõidud

Tunnustus
2005 – Venemaa teeneline meistersportlane

Välislingid 

 Olga Zaitseva koduleht
Olga Zaitseva IBU kodulehel

Viited 

Venemaa laskesuusatajad
Sündinud 1978